Kører du forbi Aalborg Lufthavn tirsdag aften, skal du ikke blive bekymret, hvis du ser beredskabskøretøjer. Der er nemlig bare tale om en øvelse.

Aalborg Lufthavn afholder beredskabsøvelse i deres terminalbygning tirsdag aften. Det oplyser Nordjyllands Politi. Derfor er der ingen grund til bekymring, hvis du skal til lufthavnen eller kører forbi og ser beredskabskøretøjer. Øvelsen varer cirka fra klokken 17.00 til klokken 20.00. Øvelsen udføres af relevante parter inden for beredskab i Nordjylland, koordineret af Nordjyllands Politi og involverer også Aalborg Lufthavn. Under øvelsen vil busser køre i henhold til køreplanen, men de omdirigeres for at undgå øvelsesområdet.